# 

# 

# 

# 

# L A T V I J A S R E P U B L I K A S

## A M A T A S N O V A D A P A Š V A L D Ī B A

Reģ.Nr. LV90000957242

“Ausmas”, Drabešu pagasts, Amatas novads, LV-4101, Tālrunis: 64127935, fakss: 64127942, e-pasts: [amatasdome@amatasnovads.lv](mailto:amatasdome@amatasnovads.lv),

# A/S „SEB banka” konta Nr. LV52 UNLA 0050 0000 1330 1, A/S SWEDBANK konta Nr. LV 41 HABA 0551 0002 8950

AMATAS NOVADA PAŠVALDĪBAS

DOMES ĀRKĀRTAS SĒDES PROTOKOLS

**Nr. 9**

Amatas novada Drabešu pagastā 2020. gada 21. aprīlī

Domes sēde sasaukta plkst. 17.00, atklāta 17.23

**Domes sēdi vada:** Amatas novada domes priekšsēdētāja Elita Eglīte.

**Piedalās deputāti:** Elita Eglīte, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Āris Kazerovskis, Arnis Lemešonoks, Inese Varekoja, Tālis Šelengovs, Ēriks Bauers, Edgars Jānis Plēģeris, Vita Krūmiņa, Jānis Kārkliņš.

Ņemot vērā, ka ar Ministru kabineta 12.03.2020. rīkojumu Nr. 103 “Par ārkārtējās situācijas izsludināšanu” visā valsts teritorijā izsludināta ārkārtējā situācija no lēmuma pieņemšanas brīža līdz 2020. gada 14. aprīlim ar mērķi ierobežot Covid-19 izplatību ārkārtējās situācijas spēkā esamības laikā, deputāti Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Arnis Lemešonoks, Inese Varekoja, Tālis Šelengovs, Edgars Jānis Plēģeris, Vita Krūmiņa, Jānis Kārkliņš domes sēdē piedalās tiešsaistē videokonferences režīmā (Microsoft Teams).

Domes priekšsēdētāja Elita Eglīte un deputāti Āris Kazerovskis, Ēriks Bauers domes sēdē piedalās klātienē.

**Piedalās pašvaldības darbinieki:** izpilddirektors Māris Timermanis, datortīklu administrators Gints Gārša.

**Protokolē:** lietvede Dinija Baumane.

**Darba kārtība:**

1. **Par ēdināšanas nodrošināšanu speciālās izglītības iestādes Amatas novada Spāres pamatskolas izglītojamajiem ar Covid-19 izplatību saistītās ārkārtējās situācijas laikā.**

**1.§**

**Par ēdināšanas nodrošināšanu speciālās izglītības iestādes Amatas novada Spāres pamatskolas izglītojamajiem ar Covid-19 izplatību saistītās ārkārtējās situācijas laikā**

Ziņo domes priekšsēdētāja E. Eglīte

Izsakās G. Kalniņa-Priede, A. Jansons

Saskaņā ar Ministru kabineta 2020. gada 12. marta rīkojuma Nr. 103 “Par ārkārtējās situācijas izsludināšanu” (turpmāk – Rīkojums) 4.3. punktu kopš 2020. gada 13. marta mācības valstī visās vispārējās izglītības iestādēs notiek attālināti, līdz ar to netiek nodrošināta arī bērnu ēdināšana iestādēs.

Ņemot vērā, ka ārkārtas situācijā speciālās izglītības iestāžu izglītojamie neatrodas izglītības iestādē un turpina mācības attālināti, savukārt lielākā daļa speciālo izglītības iestāžu izglītojamo ir no maznodrošinātām vai daudzbērnu ģimenēm, ir nepieciešams  papildus sniegt atbalstu ģimenēm, kurās ir izglītojamie ar speciālajām vajadzībām. 2020. gada 16. aprīlī ir pieņemti grozījumi Rīkojumā (stājās spēkā 16.04.2020.), ar kuriem paredzēts, ka atbalstu ēdināšanai ir tiesīgi saņemt visi speciālo skolu izglītojamie.

Rīkojuma 4.3.4 punkts nosaka, ka *“4.3.4 lai nodrošinātu speciālās izglītības iestāžu uzturēšanas izdevumu segšanai piešķirtās valsts budžeta mērķdotācijas izlietojumu par laikposmu, kad valstī ir noteikta ārkārtējā situācija:*

*4.3.4 1. saņemto valsts budžeta mērķdotāciju pašvaldība atbilstoši pašvaldības domes lēmumam var izlietot tās administratīvajā teritorijā dzīvesvietu deklarējušo attiecīgās speciālās izglītības iestādes izglītojamo ēdināšanai (gatavā ēdiena vai pārtikas paku piegādei), paredzot ne vairāk kā piecus euro dienā uz vienu izglītojamo;*

*4.3.4 2. ja speciālās izglītības iestādes izglītojamā deklarētā dzīvesvieta neatrodas tās pašvaldības administratīvajā teritorijā, kurā atrodas speciālās izglītības iestāde, pašvaldība, kura ir saņēmusi minēto valsts budžeta mērķdotāciju, nodrošina izglītojamā ēdināšanu atbilstoši šā rīkojuma 4.3.4 1. apakšpunktā minētajam pašvaldības domes lēmumam vai par ēdināšanas pakalpojuma sniegšanu minētajam izglītojamam vienojas ar pašvaldību, kurā deklarēta izglītojamā dzīvesvieta, kā arī vienojas par savstarpējo norēķinu kārtību.”*

Saskaņā ar Ministru kabineta 15.07.2016. noteikumiem Nr. 477 "Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība" ir noteikts uzturēšanas izdevumu normatīvs vienam internātskolas izglītojamajam, kas saņem internāta pakalpojumus, kur viena no izdevumu pozīcijām ir "ēdināšanas izdevumi", kas gadā ir 725,66 *euro*. 2019./2020. mācību gadā vienas mācību dienas ēdināšanas izdevumi izglītojamajiem speciālajās internātskolās ir 4,24 *euro*. Reālās ēdināšanas izmaksas uz vienu izglītojamo speciālajās internātskolās dažādās pašvaldībās ir no 2,55 līdz 5,39 *euro* dienā. Rīkojums nosaka, ka pašvaldība saskaņā ar esošajām izmaksām ēdināšanai speciālajā izglītības iestādē, bet nepārsniedzot 5,00 *euro* dienā, atbilstoši pašvaldības domes lēmumiem izglītojamos nodrošina ar gatavu ēdienu vai pārtikas pakām.

Amatas novada Spāres pamatskola 21.04.2020. vēstulē Nr. 1-17/40 lūdz noteikt vienas pārtikas pakas vērtību, ņemot vērā izglītības iestādes veiktos aprēķinus par produktu izlietojumu uz vienu personu dienā. No 2020. gada februāra skolā tiek īstenots jaunais iepirkums par pārtikas produktu piegādi, līdz ar to pēdējā mēneša izmaksas ir augstākas nekā iepriekš. Vidēji 2020. gada marta mēnesī produktos izlietots 3,20 *euro* dienā vienai personai.

Pamatojoties uz Ministru kabineta 2020. gada 12. marta rīkojumu Nr. 103 “Par ārkārtējās situācijas izsludināšanu”, likuma “Par pašvaldībām” 21. panta 1. daļas 27. punktu un Amatas novada Spāres pamatskolas 21.04.2020. vēstuli Nr. 1-14/40,

**Amatas novada dome**, atklāti balsojot (**PAR** – 15: Elita Eglīte, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Āris Kazerovskis, Arnis Lemešonoks, Inese Varekoja, Tālis Šelengovs, Ēriks Bauers, Edgars Jānis Plēģeris, Vita Krūmiņa, Jānis Kārkliņš; **PRET** – nav; **ATTURAS** - nav), **nolemj:**

1. Ar Covid-19 izplatību saistītās ārkārtējās situācijas laikā no 2020. gada 16. aprīļa (ne ilgāk kā līdz 2019./2020. mācību gada pavasara semestra beigām) katram speciālās izglītības iestādesAmatas novada Spāres pamatskolas izglītojamajam no valsts budžeta mērķdotācijas nodrošināt pārtikas paku 3,20 *euro* vērtībā par vienu mācību dienu ēdināšanas nodrošināšanai.
2. Lēmuma izpildi uzdot Amatas novada Spāres pamatskolas direktorei Ritai Bukovskai.

**Ārkārtas sēdes jautājums izskatīts.**

**Kārtējā domes sēde: 2020. gada 29. aprīlī plkst. 15.30.**

Sēde slēgta plkst. 17.29

Sēdes vadītāja Elita Eglīte

22.04.2020.

Sēdes protokolists Dinija Baumane